Jasmin vandag verasJasmin se kissie. Foto: Hester Jacobs / Facebook ŉ Privaat verassingsdiens word Donderdag vir die vierjarige verkragting- en moordslagoffer, Jasmin Pretorius, in Benoni gehou. Talle roubeklaers het Woensdag haar roudiens in Brakpan bygewoon, waar mense haar vir oulaas in ŉ klein pienk kissie kon groet. Dis kis is in ŉ glas-sleepwa vervoer. Jasmin se familie het ná die diens gesê haar dood het die land laat saamkom en bewusmaking geskep oor geweld tenoor vroue en kinders. Colin Bam, Jasmin se oupa, het gesê hy is trots op Jasmin se ma, Sasha-Lee Bam, wat braaf was gedurende die moeilike tyd. Sasha-Lee het verskeie doodsdreigemente ontvang van gemeenskapslede wat haar beskuldig het dat sy haar kind verwaarloos het. Jasmin se liggaam is twee weke gelede onder haar bed in haar pa se woonstel in Brakpan opgespoor nadat sy as vermis aangemeld is. Haar oom (23) word van haar moord en verkragting verdink. Hy het reeds in die Brakpan-landdroshof verskyn waar hy staatsregshulp versoek het. Hy bly in aanhouding totdat hy weer op 13 Januarie in die hof moet verskyn. Sy naam mag nie bekend gemaak word alvorens hy gepleit het nie. Lees ook: Jasmin-moord: Saak uitgestel Jasmin-moord: Oom in hof Video: Jasmin se ma te bang om gedenkdiens by te woon Jasmin: Groep stap uit oor politiek Jasmin Pretorius: Verdagte na plek van veiligheid geskuif Video: Gemeenskap woedend oor Jasmin Pretorius Beskuldigde in hof oor Jasmin se moord Man in hof vir Jasmin Pretorius se moord Jasmin Pretorius: Inwoners betuig meegevoel Vermiste vierjarige dood gevind